《满江红 其七 次其年韵》
清代·吴绮

四海论交，问当代、谁为凿齿。喜今日、倡予和汝，入林伊始。

老子直须床上卧，先生且向山中起。尽人间、下士笑如雷，苍蝇耳。

嗟肉食，原堪鄙。便蓬筚，宁不喜。但酒酣击缶，壮心难已。

坐井笑他蛙自大，读书干得萤将死。待纵横、羽猎向长杨，从吾子。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。